runetrust/blame-folketinget-dk huggingface dataset:
Martin Henriksen (DF), 2006-02-09:
Det samme ville være tilfældet, hvis vi en dag kunne se i pressen, at Danmark på grund af konventionen er nødt til at udlevere et barn til et land og en person, der efter dansk opfattelse ikke er egnet til at varetage barnets tarv; så er det måske værd at overveje, om lovforslaget er den helt rigtige løsning.
Eigil Andersen (SF), 2011-02-09:
Hvis jeg skal svare på ministerens niveau, kan jeg da sige, at Arbejdsmarkedskommissionen jo havde et flertal af direktører, og hvis man vil påstå, at der ikke kan lægges nogen politiske forudsætninger ind, så tror jeg nok, at man lige skal tænke over det en gang mere.
Frank Aaen (EL), 2005-12-08:
Så får vi at vide, at det fik man oplyst, ved at de konjunkturbetingede ændringsforslag blev oversendt til Finansudvalget den 24. november, og det blev offentliggjort på Økonomistyrelsens hjemmeside den 5. december; altså for henholdsvis 2 uger siden og for nogle få dage siden, nemlig i mandags.
Inger Støjberg (V), 2012-04-17:
Nu vil jeg meget nødig have, at det er hr. Jacob Bjerregaard, der definerer, hvad der er anstændigt i den her forbindelse, for jeg kan forstå, at det skib, som hr. Jacob Bjerregaard taler om, jo er et skib, der sejler børn af sted på genopdragelsesrejser.
Mette Frederiksen (S), 2003-05-28:
Det, der sådan set er interessant i diskussionen om regionerne og digitaliseringen, er: Når man i forvejen har produktionskapaciteten ude i regionerne, når de har en seermæssig opbakning og i øvrigt udfylder en ret central rolle i hele den offentlige debat, hvorfor så ikke give regionerne muligheder for at lave noget andet end det, de laver i dag?
Frode Sørensen (S), 2004-01-30:
Justitsministeren er selv inde på de ting, der står i loven fra 1986 og i bekendtgørelsen, hvor justitsministeren har en bemyndigelse til i forbindelse med erhvervsmæssig vagtvirksomhed, der udøves af statslig eller kommunal myndighed, at få gennemført grunduddannelsen.
Inger Støjberg (V), 2020-02-25:
Desuden mangler vi også svar på, hvilke forbrydelser der i øvrigt kan begrunde, at politiet kan få adgang til en video, og hvad strafniveauet skal være for dem, der handler i strid med loven, herunder jo også for dem, der ulovligt hænger kameraer op eller f.eks. ikke sletter materialet efter 30 dage.
Kamal Qureshi (SF), 2007-03-27:
Så det har også en stor betydning, som er sammenlignelig med nogle af de andre sygdomme, som vi i det daglige måske tager meget alvorligt – det kan være hjertesygdomme, det kan være lignende sygdomme, som mange mennesker kigger meget alvorligt på, fordi de også kan være med til at forkorte levetiden.
Nick Hækkerup (S), 2020-01-28:
Og når jeg snakker om islamisme, snakker jeg jo netop ikke om muslimer i bredeste forstand; jeg ved så godt, at det handler om troen, men vi ved jo også alle sammen her, at der er de muslimer, som er cirka lige så lidt faste i kødet i den muslimske tro, som jeg er fast i kødet i den kristne tro, og at der er dem, som er islamistiske fundamentalister.
Anders Samuelsen (RV), 2004-05-19:
Hvis man endelig skulle gå i retning af at forsøge at begrænse det her og undgå, at der så samtidig opstår nye overvejelser i virksomhederne om, hvordan de så på en anden måde kan sikre sig at komme ud med deres budskab osv., og det vil der helt sikker blive tænkt i, hvis man følger SF's tankegang, så kunne man måske lege med tanken om, at hvis folk ikke på deres dør har et skilt, hvor der står ja tak til reklamer, så må der ikke komme reklamer ind ad brevsprækken.
Ole Glahn (RV), 2005-11-01:
Det viser sig, når vi ser vi på vedtagelsesforslagene, og jeg kan svare indenrigsministeren, at ligesom andre kommer Det Radikale Venstre i den situation, at når regeringens forslag kommer først til afstemning, og vi gerne ville have vores eget forslag vedtaget, fordi det retter sig mod vores aktiviteter her i Folketinget, bliver vi nødt til at stemme imod regeringens forslag.
Per Larsen (KF), 2022-04-21:
Og så skal vi ellers sørge for, at man klarer den her omstilling ude lokalt, hvor man i de offentlige køkkener godt kan se, hvad for nogle fade der bliver tømt hurtigst, og dermed også tilgodeser de behov, som der er blandt dem, der frekventerer nævnte kantiner.
Alex Ahrendtsen (DF), 2015-02-05:
Nu har Socialdemokraterne så sammen med regeringspartneren fremsat dette lovforslag, og mit spørgsmål til den nye ordfører på området skal så være, om hun deler Troels Ravns opfattelse, altså at det vil være forligsbrud at fremsætte forslag om internationale skoler efter indgåelsen af skoleaftalen.
Mattias Tesfaye (S), 2016-01-13:
Derfor interesserer det mig, om justitsministeren kunne være interesseret i at indkalde den forligskreds, der står bag politiaftalen, for at sikre, at der enten foregår en politisk prioritering af de eksisterende politiopgaver, eller at der skabes et flertal i Folketinget for at sikre yderligere ressourcer, for at kunne sikre, at der kan skabes tryghed og opklares forbrydelser i hele landet på det niveau, som var forudsætningen, da man forhandlede om politiaftalen.
Mikkel Dencker (DF), 2017-05-16:
Nej, det mener jeg ikke, men de obligatoriske krav, der er i dag, er meget bredt formuleret og dækker mange brede aspekter, mens de ting, som forslagsstillerne ønsker, er nogle særligt udvalgte områder som FN's verdensmål og Parisklimaaftalen, og det er immer væk ikke relevant i alle sammenhænge.
Bodil Kornbek (KRF), 2003-02-05:
Så samtidig med - spørgsmål nr. 2 - at man øger timetallet for det, man kunne kalde de boglige færdigheder, så reducerer man altså klassens tid, den tid, man normalt bruger til at løse konflikter, konflikter, som også har betydning for børnenes trivsel.
Line Barfod (EL), 2003-04-11:
Hvis det nu viser sig, at kommunerne stadig ikke sørger for, at der bliver gode forhold i børnehaverne, hvis ikke de bruger det råderum, der er på grund af det faldende børnetal, til at sikre bedre vilkår, men skærer ned, som jo er det, vi så med de budgetter der er lagt for i år, hvad vil Venstre så gøre for at sikre det?
Lars Barfoed (KF), 2003-02-21:
Det siges i § 1, at dyr skal behandles forsvarligt og beskyttes mod smerte, lidelse og væsentlig ulempe, i § 2 at dyr skal behandles omsorgsfuldt, og at de skal fodres, vandes og passes i overensstemmelse med deres behov, og endelig siger lovens § 3, at de steder, hvor dyrene opholder sig, skal indrettes sådan, at dyrene har den nødvendige bevægelsesfrihed, og at de skal være sikret mod vejr og vind i overensstemmelse med det enkelte dyrs egenart; der er jo forskel på en huskat og en belgisk arbejdshest.
Kenneth Fredslund Petersen (DD), 2025-05-07:
De får øjeblikkelig tilrettet det, men nu kommer der en strøm af bøder, som de skal til at lave indsigelser mod enkeltvis, eksempelvis hvor vognmanden beklageligvis har glemt at ændre registreringsnummeret i vejafgiftboksen, da denne overflyttes fra den gamle lastbil til den nye.
Svend Auken (S), 1997-11-20:
Men jeg vil gerne sige - nu håber jeg ikke, hr. Vibjerg ødelægger det gode indtryk, hr. Schmidt netop har efterladt, når han tager ordet om et øjeblik - at jeg meget gerne vil lade hr. Schmidts bemærkninger stå, så vi har fået noget godt ud af den her dag.
Kim Andersen (V), 2013-02-21:
Må jeg spørge med hensyn til øgede danske investeringer i Grønland: Kan SF da ikke forestille sig, at man på markedsøkonomiske vilkår, på fuldt kommercielle og gennemsigtige vilkår, ville kunne etablere et konsortium, hvor den danske stat deltager med et relativt begrænset indskud, men hvor man er med for at legitimere og blåstemple det, og hvor der så i øvrigt er alle hånde andre investorer, virksomheder, institutionelle investorer, som kan indgå i en kurv, og som kan lave forskellige velovervejede investeringer i Grønland med henblik på at få afprøvet nogle investeringsmuligheder for at få tilvejebragt virksomheder, som kan lave en værditilvækst i Grønland og dermed skabe forudsætning for grønlandske job?
Anders Samuelsen (LA), 2018-03-13:
Regeringen er imidlertid ikke enig i det middel, som forslaget indeholder, nemlig at man fra dansk side skulle indstille al støtte i det hele taget til det palæstinensiske selvstyre som en konsekvens af den praksis, eller at vi tillige skulle arbejde for, at EU også indstiller al støtte til selvstyret.
Birthe Skaarup (DF), 2006-03-31:
Det er selvfølgelig, fordi fru Elsebeth Gerner Nielsen begynder at gribe fat i, at vi skal lave tilbageskridt på det somatiske område, omkring hofteoperationer, knæoperationer og den slags, ved at sige, at nu skal vi ikke have 1 måneds ventetid fra den 1. januar 2007, men skal blive ved de 2 måneder.
Henrik Dahl (LA), 2016-02-11:
Jeg vil bare bemærke, at selv om jeg ikke har det fuldstændige overblik over, hvorfor det er sådan, så er det lovforslag, jeg er ordfører på, for en gangs skyld ikke engang i strid med menneskerettighederne, og det er jo meget usædvanligt af en eller anden mærkelig grund.
Bendt Bendtsen (KF), 2002-01-30:
Jeg mener faktisk, at der i den konkurrenceevnepakke, som regeringen har lagt frem, og som vi ønsker at gennemføre, gerne med de partier, der har lod og del i samfundets udvikling, er utrolig mange gode elementer, idet vi gør det nemmere at have mindre virksomheder.
Nikolaj Villumsen (EL), 2016-05-25:
Baggrunden er den alarmerende udvikling i Tyrkiet, hvor et flertal i parlamentet i fredags i sidste uge bøjede sig for presset fra den tyrkiske præsident Erdogan og vedtog forfatningsændringer, der fjerner immuniteten for 138 folkevalgte parlamentarikere, der har verserende sager imod sig.
Lisbeth Bech Poulsen (SF), 2019-10-22:
Jeg synes, det er interessant, at ordføreren finder et citat fra de økonomiske vismænd, når det er de økonomiske vismænd, der siger, at der ikke er nogen økonomisk ræson i, at man med bo- og gaveafgiften giver virksomhedsarvinger en fordel i forhold til så meget andet, at det direkte er samfundsøkonomisk skadeligt at gøre det.
Thor Pedersen (V), 2005-06-01:
Derfor er der sund logik i det, når det gælder enkeltstående udgifter, som senere i virkeligheden medfører et lavere afløb eller en lavere omkostning; det er jo lige præcis det, der er begrundelsen for, at der er sund fornuft i, at det dækkes ind gennem en lånemulighed.
Helge Adam Møller (KF), 2004-10-28:
Der var hendes far, hvis ikke det var ham, hun ville brokke sig over, så kunne hun gå til moderen, der var moderen, der var to tanter, den ene gudmor, tre voksne kusiner, der var hendes klasselærer, der var en pædagog, der hed John henne i SFO'en, der var bedstemoderen og mormoderen.
Holger K. Nielsen (SF), 1998-03-27:
Det alternativ, der blev stillet op, var nemlig også en del af dette valg, at dér, hvor venstrefløjen i den tidligere periode gik ind i forhold til regeringen, var det med det resultat, at der var økonomisk balance og ansvarlighed, social ansvarlighed, økologisk ansvarlighed og et perspektiv i den økonomisk-politiske udvikling, og dér, hvor de borgerlige gik ind, var det stort set med det modsatte.
Astrid Krag (S), 2017-09-07:
Men når der så skal komme nogle konkrete bud på hvordan, eller hvordan man vil omprioritere, og det så er mine børns vuggestue og børnehave og skole, pengene skal tages fra, ja, så må man bare sige, at regeringens ordførere, og nu også hr. Rasmus Jarlov, brillerer med ikke at have så meget som ét eneste konkret svar.
Kristian Thulesen Dahl (DF), 1998-01-15:
Nu har jeg registreret, at hr. Arne Melchior vist ikke har været til stede under hele debatten, jeg tør ikke sige det, men sagen er, at det er ministeren, der i sin afvisningsredegørelse for dette forslag har nævnt de pågældende tal, der henvises til.
Annie Lunde Hansen (CD), 1999-05-20:
Oven i beruselsen kan den pågældende jo også være syg, og i andre tilfælde kan der måske være tale om en person, der både har fået alkohol og narko, og det er en cocktail, der kræver en relevant behandling. I CD mener vi, tiden er inde til at friholde politiet for opgaver, der bør løses af sundhedsfagligt personale.
Charlotte Dyremose (KF), 2003-02-06:
Man har kunnet tage hensyn til de forskellige behov, der har været, og man har kunnet tage hensyn til den økonomi, der ligger hos de enkelte forældre, og man har derfor kunnet tilpasse ordningen, sådan at den både økonomisk og med hensyn til maden og forskellige andre behov hænger sammen for alle børn i institutionen.
Jens Joel (S), 2015-03-10:
Jeg er sådan set enig i det, der blev sagt til sidst, nemlig at det er positivt, at vi får en engrosmodel, at vi får en konkurrence på det her område, at det betyder, at forbrugerne formodentlig får billigere elpriser – det er i hvert fald det, der er tanken – fordi vi skaber noget konkurrence.
Sonja Mikkelsen (S), 2001-05-09:
Folketinget tilslutter sig i øvrigt regeringens forhandlingslinje, hvorefter regeringen er rede til, - enten at drøfte en egentlig selvstyreform inden for rigsfællesskabets rammer, - eller drøfte justeringer af den gældende hjemmestyrelov, der muliggør en gradvis overtagelse af yderligere sagsområder med samtidig overtagelse af det økonomiske ansvar.
Jørn Jespersen (SF), 2003-03-26:
Derfor synes vi, at der er god brug for af hensyn til service over for den danske befolkning, som hr. Keld Albrechtsen var inde på, men i endnu højere grad af hensyn til at sikre vækst og udvikling i ulandene, at tænke ganske grundigt igennem, hvad det er for regler, vi får lavet for at styre et øget udbud og dermed indhøste en øget velfærdsgevinst på handel inden for tjenesteydelsesområdet.
Frank Aaen (EL), 2012-01-19:
Men i forhold til trængselsperioderne – og det er jo derfor, det hedder en trængselsring – bør man prøve at sige til folk: Det er billigere for dig at tage den kollektive trafik, når du skal ind til København, medmindre du har meget brug for at tage bilen med, men så kommer du også til at betale for det.
Per Stig Møller (KF), 2003-10-10:
Og så til sidst: At gennemtvingelse af FN's Sikkerhedsråds krav, herunder som en sidste udvej med militære magtmidler, er nødvendig for at fjerne truslen mod den internationale fred og sikkerhed i regionen, som det har stået i alle Sikkerhedsrådets resolutioner.
Frank Aaen (EL), 2014-03-25:
Giver det så ikke Venstre et problem, at de personfølsomme data, der strømmer gennem Nets hver eneste dag, lige pludselig bliver underlagt amerikansk lovgivning og dermed giver amerikanske myndigheder mulighed for uden dommerkendelse, uden godkendelse og uden at spørge nogen, uden at spørge ministeren eller dansk ret at gå ind og trække oplysninger ud?
Poul Nyrup Rasmussen (S), 2001-10-04:
Regeringen har ved min tale i tirsdags givet udtryk for, at vi inden for 60 dage fremlægger forslag til behandling her i Folketinget, beflitter os på at få indrettet vores regler og vores praksis, således at vi lever op til de nye FN-resolutioner og -konventioner.
Bendt Bendtsen (KF), 1998-12-10:
I Det Konservative Folkeparti mener vi faktisk, at der er baggrund for at få vurderet, hvordan det retssikkerhedsmæssigt forsvarligt kan gøres muligt at straffe bandemedlemmer for at være til stede og forholde sig passivt, når andre bandemedlemmer udfører deres kriminalitet.
Marianne Jelved (RV), 2010-05-26:
Det er lige så meget et forsøg på at skabe opmærksomhed om et problem, som vi bør gå tættere ind på som lovgivere for at se, hvad vi så kan gøre for at udbrede den oplysningsforpligtelse, som der ligger i at give bl.a. udenlandske kvinder, men også udenlandske mænd, for det er også ægteskaber, hvor manden ikke nødvendigvis har danske rødder, men også kan have udenlandske rødder, oplysning om ret og pligt i Danmark.
Flemming Møller Mortensen (S), 2013-01-24:
lysende klart: Socialdemokraterne synes, at det her er en rigtig god ændring af loven, og vi håber meget, at det her lovforslag sammen med de syv andre ændringer på området vil medføre, at man får en bedre kontrol, at man får bedre styr på det her store problem, og at man vil se et faldende forbrug af de illegale dopingmidler i Danmark.
Svend Auken (S), 2006-03-30:
Jeg vil gerne sige ministeren tak for hendes indlæg her i anden runde og så spørge ministeren, om hun kan bekræfte, at Domstolen netop selv forholder sig til spørgsmålet om, hvorvidt straf hører ind under søjle 3 eller ind under søjle 1, idet, som jeg husker det, dommen udtrykkeligt slår fast, at spørgsmålet om straf og sanktioner på EU-plan hører ind under søjle 3, og så går man altså ind i den mere konkrete bedømmelse her omkring miljø.
Poul Nyrup Rasmussen (S), 1998-12-02:
Hvis man som lavtlønnet har været arbejdsløs, før man går på efterløn, og hvis man har været arbejdsløs i 2½ år - altså det maksimale, man kan være, før man går på efterløn - og så går på efterløn, så kan man få godt 13.000 kr. mere om året end efter de nuværende regler.
Ole Birk Olesen (LA), 2020-12-18:
Men når nu hr. Morten Messerschmidt siger, at han er konservativ, til trods for at flere i hans parti mere opfatter sig som socialdemokrater, spørger jeg: Er konservatisme ikke også at stå ved sit ord og sine aftaler, og at hvis man aftaler, at det er den måde, det skal foregå på, stemmer man i overensstemmelse med, at man har aftalt, at det er sådan, det skal foregå?
Tove Fergo (V), 2004-11-12:
Jeg vil sige tak for den venlige modtagelse af dette decentraliseringsforslag, og netop i den aktuelle debat om den kirkeministerielle økonomi og den måde, Kirkeministeriet skal løse sine opgaver på, er det relevant at fremhæve dette forslag som et af resultaterne af det arbejde, som jeg satte i gang, da den nuværende regering tiltrådte, med en analyse af ministeriets arbejdsopgaver med henblik på at finde ud af, om der er opgaver, der bliver løst i Kirkeministeriet, som var bedre tjent med at blive løst udeomkring på et lavere niveau og i det her tilfælde i stiftsøvrighederne.
Lene Espersen (KF), 2012-04-26:
Jeg vil sige, at det er en mellemstatslig aftale, vi behandler her i salen i dag, og hvis vi nu skal til at diskutere det, som om det ikke var tilfældet – altså at det var en helt anden type traktat – og hvad det så ville have af juridiske konsekvenser i forhold til grundloven, så synes jeg altså, det er for langt ude at komme ind i det.
Rasmus Jarlov (KF), 2022-05-20:
Men nogle af de ting, som ligger os meget på sinde, er at sikre, at vi får nogle bedre fora, hvor vi kan samarbejde, og at vi får nedbrudt alle de hindringer, der er for at færdes frem og tilbage mellem vores lande, og at vi også får mere fokus på uddannelsesudveksling mellem vores lande – og i øvrigt også, at forsvaret kommer til at føles som en mere integreret del af rigsfællesskabet, i stedet for at det opleves som et rent dansk anliggende.
Carolina Magdalene Maier (ALT), 2017-05-09:
Som jeg læser lovforslaget – men jeg tror, vi skal drøfte det i udvalgsarbejdet – er der mulighed for, at hvis den forsørger, der får børne- og ungeydelsen, også er den, der rejser ud og efterlader et barn derhjemme, kan man vælge at udbetale de penge til barnet på den ene eller anden måde.
Mattias Tesfaye (S), 2021-03-16:
Men de foreslåede ændringer er nødvendige for, at vi i Danmark kan bruge de nye EU-systemer, som bl.a. skal styrke kontrollen ved vores ydre grænser og derudover øge sikkerheden internt i den europæiske union, så derfor har lovforslaget alligevel en del at gøre med vores hverdag.
Rasmus Stoklund (S), 2021-05-10:
Det Konservative Folkeparti foreslår at indføre en dedikeret vejledningssamtale en gang om året for udlændinge, der har opholdt sig i Danmark i mere end 5 år, og som har været på kontanthjælpslignende ydelser i 1½ år af de seneste 3 år.
Jacob Jensen (V), 2008-03-28:
Så vil jeg spørge, om det, at hr. John Dyrby Paulsen stiller sig tøvende over for eller nærmest som modstander af, at vi nu laver en udvidet fradragsret, skyldes Socialdemokraternes modstand mod, at det giver en skattelettelse på de her beregnede 50 mio. kr., som den her renteudskydelse vil medføre, jævnfør de beregninger, som hr. John Dyrby Paulsen også henviser til, eller er det en modstand imod, at man faktisk med forslaget vil styrke aktiekulturen?
Jørn Neergaard Larsen (V), 2016-05-23:
Hvis det er sådan, at vi har fået unge mennesker ind i et forløb, således at de har fået et fodfæste i et fællesskab i stedet for at blive parkeret på førtidspension i en rigtig tidlig alder, er det rigtig godt for de pågældende mennesker.
Line Barfod (EL), 2002-04-10:
Vi vil meget gerne være med til at se på, at der sker en større beskatning af dem, der har råd, f.eks. ved at man fjerner pensionsfradraget i vores skattesystem, og man så samtidig kan sikre, at de, der har behov, får de ydelser, de har behov for, og at de også får dem uden at skulle igennem et stort bureaukrati og uden at skulle stå med hatten i hånden.
Morten Messerschmidt (DF), 2019-10-31:
Vi har i løbet af sommeren set rigtig, rigtig mange fra især Holstebro og sydover være helt berettiget utilfredse med og bekymrede over, hvordan de nye kabellægninger kommer til at berøre deres hverdag, deres ejendomme og selvfølgelig også deres ejendommes værdi, fordi det ikke er det skønneste at se på.
Rosa Lund (EL), 2012-05-15:
Når det drejer sig om særligt tilrettelagt ungdomsuddannelse, er grunden til, at vi har valgt at bakke op om, at regeringen gerne vil udskyde revisionen i 1 år, at vi gerne vil have et bedre grundlag, men det er også, fordi vi gerne vil sikre os, at alle de nødvendige ting bliver taget med i revisionen, og det synes jeg bl.a. netop er kårene for de elever, der går på STU, dvs. de penge, de har at leve for om måneden.
Andreas Steenberg (RV), 2012-03-20:
Den halve milliard kroner skal gå til at nedsætte taksterne på udvalgte områder, og vi har allerede i debatten her i aften fået gode eksempler på fornuftige måder at nedsætte taksterne på, f.eks. det her HyperCard, som betyder, at unge mennesker på en ungdomsuddannelse for 300 kr. om måneden kan få et kort, så de kan rejse frem og tilbage til deres uddannelsessted.
Kirsten Normann Andersen (SF), 2019-02-21:
Økonomien, som Enhedslisten også har været inde på i forslaget, synes jeg er en barriere, og så synes jeg faktisk også, at der mangler konkrete løsningsforslag, som skal gælde, når vi reelt skal løse ensomhedsproblemet efterfølgende, for det er jo ikke nok at opspore det – det er også nødvendigt, at vi rent faktisk løser det.
Søren Søndergaard (EL), 2002-12-09:
Og for det fjerde: Hvis der er en afmatning, hvorfor forventer regeringen så, at indtægten fra selskabsskatten - og det er den, vi snakker om her - vil stige med 10 pct. fra i år til næste år eller mere præcist fra 31,6 mia. kr. til 34,4 mia. kr. jf. side 280 i forslaget til finanslov?
Hans Christian Schmidt (V), 2004-01-22:
Det vil potentielt kunne have stor effekt, hvis de gode resultater med at få boligejere til at skifte til energiruder på sigt kan overføres til at skifte til støjreducerende vinduer. En stærk formidlingsindsats fra myndighederne om støjvinduer til byfornyelsesselskaber, boligforeninger, grundejere er en forudsætning for et godt resultat.
Rikke Hvilshøj (V), 2006-10-11:
Nu synes jeg ikke, det er relevant at bruge den målestok, man har i Skatteministeriet for inddrivelse af gæld, men til gengæld kan jeg sige, at når CASA definerer et basisleveniveau, bruger de Forbrugerinformations husholdningsbudget til at definere det.
René Gade (ALT), 2019-03-28:
Jeg vil også gentage, at det i den grad er meget svært for mig at se, hvad det er for en barriere, vi har her i det fællesskab, der sidder rundt om bordene, for at gøre det, som hr. Martin Lidegaard siger, nemlig effektuere forespørgslen fra SF fra for efterhånden nogle år siden.
Peter Skaarup (DF), 2011-04-06:
Vi lavede jo en rigtig god aftale sidste gang, hvor vi udbyggede fængselsfunktionærernes uddannelse på en ekstremt flot måde, og det er jo heldigvis også et sejt træk, der kan medføre, at situationen på sigt bliver bedre, fordi uddannelsen er blevet bedre – det kan vi ikke komme uden om.
Karina Lorentzen Dehnhardt (SF), 2025-11-07:
Borgerne venter alt for længe på, at deres sager bliver afgjort, og det er med til at skade tilliden til retssystemet, men det er også rigtig svært for de borgere, som ikke kan få sat et punktum i en meget, meget svær sag, eller de mennesker, der f.eks. har penge til gode, og hvor det truer deres forretning.